
Detta särtryck av Hospitals-Tidende om tatureringar hos offentliga
fruntimmer skrivet av Rudolph Bergh (1824-1909) har digitaliserats av
Kongelige biblioteket i Danmark och iordningsställts för Projekt
Runeberg i juni 2011 av Ralph E.

Eftersom mer än 70 år har passerat efter författarens dödsår, har
upphovsrätten upphört för detta arbete.

              Om Tatoveringer hos de offentlige Fruentimmer

Den faretruende Bevægelse, som siden 1875 er bleven vakt og
vedligeholdt ved Mrs. Butler og hendes naive internationale Federation
samt af alle Prostitutions-Abolitionisterne, har idetmindste dog gjort
den Nytte, at der som en Art Modvægt er fremkommet Undersøgelser, som
have paaviist visse Overensstemmelser mellem Forbryder- og
Prostitutions-Naturellet. De have viist, at det for en stor Deel ikke
er de forkeerte Samfundsforhold, som directe avle Prostitutionen, men
at samme maaske meestendeels rekruteres af fra tidlig Tid lastefulde
Individer, som saa at sige vare selvskrevne til Prostitution. For
Forbryderen som for den Prostituerede gjælder det om Frihed for
Arbeide, om et utvungent og hasarderet Liv, om Tilfredsstillelse af
visse Arter af lav Forfængelighed, om ett stadig Leven i en Sind og
Tanke døvende Tummel, og for mange dertil ofte om en ubunden kjønslig
Tilfredsstillelse. Det er alt Dette, som danner Tillokkelserne til og i
deres Væren. Men disse samme Undersøgelser synes saa tillige for ikke
faa Prostitueredes Vedkommende at have kunnet eftervise forskjellige
lignende psychiske og physiske Degenerations-TegnPauline Tarnowsky, ét
anthropométrique sur les prostituées et les volenses. 1889. av. tabl.
et dessins., som de, der ere' paaviste hos Forbrydere.

Særligt Lombroso harC. Lombroso, l'uomo delinquente, Quarta ediz. 1889.
1. p. 287–323, (294), 645, Tav. XVI, XVII, XXVIII, XXIX — II. p.
453-461. udhævet den iøvrigt længe kjendte

hyppige Forekomst af Tatoveringer hos Forbrydere. Lombroso fandt
imellem et meget stort Antal af saadanne voksne Individer omtrent 10
pCt. tatoverede, og særligt hyppigt og med et endnu højere Procenttal
saaes disse Mærker altid hos de værre Klasser af Forbrydere. Atter paa
dette Punkt træder et vist Slægtskab med Forbryderne frem hos de
offentlige Fruentimmer. Skjøgerne findes ikke sjældent tatoverede,
ulige oftereEn virkelig Statistik over Hyppigheden af Forekomsten af
Tatoveringer hos Skjøger mangler, eller er kun repræsenteret ved A.
Orazio's Angivelse om Fundet af saadanne hos 28 af 300 Skjøger i Genova
{Lombroso, l. c. II. p. 453—457).

Iligemaade mangler ganske en virkelig Statistik over Hyppigheden af
Tatoveringer paa de Lig, som komme til Section. Ifølge Erfaringerne i
det Berliner pathologiske Institut skulde omtrent 4 pCt. af samtlige
mandlige til Section kommende Individer vise Tatoveringer. Sml. W.
Joest, Tätowiren. 1887. p. 109. end andre Kvinder uf de lavere Klasser.
Af de 804 Individer, som i de sidste 5 Aar virkeligt have practiseret
som Skjøger i Kjøbenhavn og have været indlagte paa Vestre Hospital,
have de 80 eller omtrent de 10 pCt. viist sig tatoverede.

Tatovering er den Skik, den Kunst at danne mere uforgængelige, farvede
Figurer i Huden ved (Smaarids eller) Prikninger med Naale under
samtidig eller straks paafolgende Indførsel af Farvestoffer i
Stikstederne.En med Tatoveringen beslægtet, men maaskee i det Hele
ældre og mere raa Smykkemaade er den, hos vilde Stammer rundtom paa
Jorden ret hyppige Skik at frembringe grovere Rids eller Snit i Huden,
ofte i Forbindelse med Indbringelse af Farvestoffer. Denne Skaben af
ufarvede eller farvede stærke Ar benævnes af Australierne sædvanligviis
Manka. Den er, særligt af Reisende, ofte bleven sammenblandet med den
ved Punktering frembragte Tatovering. Wuttke har (Die Entsteh. d.
Sehrift. 1877. p. 86) først saaledes fremdraget Benævnelsen Manka og
skarpere adskilt disse to Skikke. Navnet, Tatow, er först indført af
Cook (1773) og stammer fra Sydhavsøernes Beboere, særligt fra Venskabs-
og Selskabsøerne (Tatov) og fra Skipperøerne (Ta-tatau). Det skal være
et onomatopoietisk Ord, som skal (Wuttke) gengive den ofte i Triol-Takt
foregaaende Banken med en lille Hammer paa Tatoverings-Instrumentet.
Iøvrigt gaaer denne Skik under adskillige andre Navne hos de
forskjellige Stammer, som beboe Øerne i det stille Hav.

Missionærerne have stadigt modarbejdet denne hedenske Skik;

allerede ved deres voksende Indflydelse synes Tatoveringen mangesteds
at være ifærd med at uddøe, idetmindste i sine udprægede Former, og
særligt gjælder dette netop Sydhavsøerne. Den største Deel af Jorden
synes jo efterhaanden at skulle komme til at tilhøre den hvide Race: de
Indfødte af de laveste Racer ville absorberes eller uddøe, og dermed
vil Tatoveringen, idetmindste i sine egentlige dekorative Former, være
forsvunden: Oultur og Tatovering forliges ikke. For den sammenlignende
Anthropologi vil det derfor være af stor Betydning, at der i de sidste
og især i det sidste Tiaar er skænket denne mærkelige Skik en betydelig
videnskabelig Opmærksomhed.E. Berchon, hist. médic. du tatouage. 1869.

H. Wuttke, die Entstehung d. Schrift. m. 34 T. 1877, p. 79—140.

Lacasssagne, les tatouages, ét. anthropolog. et médico-légale, av. pl.
1881.

W. Joest, Tätowiren, Narbenzeichnen und Körperbemalen. m. T. 1887.
Folio.

Disse, de senere Tiders Undersøgelser synes at have viist, at der vel
neppe gives nogen Stamme eller noget Folk, hos hvilket Tatovering ikke,
idetmindste paa enkelte Steder eller til enkelte Tider, har været eller
endog endnu er Skik. Visse som Minder om det praehistoriske Menneske
paa enkelte Steder i Europa (Aurignac-Hulen) fundne RedskaberLartet,
nouv. rech. sur la coëxistence de l'homme et des grands mammifères
fossils. Ann. des so. nat. Zool. 4 S. XV. 1861. p. (177—253. pi. 10—
13) 189. pl. 11. f. 3.

Det er vel iøvrigt højst tvivlsomt, om det af Lartet afbildede
Instrument har tjent til Tatovering; det ligner ikke ret de andre fra
vilde Stammer kjendte Redskaber til denne Brug. ere blevne tydede som
Tatoverings-Instrumenter (Lartet); under alle Omstændigheder og ganske
bortseet fra denne Tydning er det sandsynligt, at disse Aboriginer have
pleiet Tatovering. Denne Skik var kjendt af Ægypterne og af de hedenske
Folk, med hvilke Hebræerne kom i Berøring; Tatovering blev derfor
strengt forbudt af Moses (Levit. XIX, 28). Romerne fandt Picterne og
Briterne (ikke alene malede, men) tatoveredeSml. Joest, Kørperbemalen
u. Tättowiren bei den Völkern. d. Alterthums. Ztachr. f. Bthnologie.
XX. 1888. p. 412-414 (416)., og de Romerske Historiographer omtale
denne Skik som udbredt hos Thracerne, Illyrieme, Dacerne o. a.
østeuropæiske Folkefærd. Saavidt historisk Forskning og Kundskab
strækker, synes Forholdet at have været det samme i alle
Verdensdele.»Not one great country can be named, from the polar region
in the north to New Zeeland in the south, in which the aborigines do
not tattoo themselves.» Darwin, the descent of man. 7 ed. II. 1871. p.
339. Men mærkelig er den forholdsviis

ringe Udbredning, som denne Skik dog i det Hele synes at have havt hos
den begavede og saa tidligt udviklede ariske Race, hos hvilken den
ialtfald synes i det Væsenlige tidligt uddød. Sanscrit-Sprogene besidde
intet Udtryk for Tatovering; ikke at tale om, at der hverken i den
islandske eller i det Hele i den ældste Nordiske Litteratur findes
nogen Hentydning til, at denne Skik har været kjendt eller
anvendt.Tatoveringen har, saa at sige, overhovedet neppe været paa Tale
i den nordiske Litteratur. Fraregnede nogle ældre Bemærkninger af Cranz
og af Rink om Tatoveringer hos Grønlænderinder, har kun S. Hansen Om
Stigmata hos Forbrydere. (Hosp.-Tid. 3 R. VII. 1889. p. 422. Anm.) og
v. Düben (Ymer, Tidsskr. utg. af Sv. Sällsk. f. Arthrop. och Geogr. VI,
1886. 1887. p. XVIII) leveret nogle herhen horende Meddelelser. Hos
Zigeunerne skal Tatovering saa at sige ikke forekomme, saalidt som i
deres (Rom-)Sprog, hvad der maaskee hænger sammen med deres ariske
Afstamming.Sml. Joest, l. c. p. 101—102.

Oprindelsen og Betydningen af denne Skik synes nu at have været saare
mangeartede og forskjellige hos de forskjellige vilde Folk og Stammer.
Oprindeligst har Tatoveringen maaskee været benyttet som Skrækkemiddel
ligeoverfor Fjender. Men i sine mange forskjellige Former har den
desuden ofte været Stammetegn; eller været brugt som Mærke for
indtraadt Pubertet, og det baade hos Piger og hos Ynglinge. Fremdeles
have Tatoveringerne, idetmindste i visse Former, været et
Udmærkelsestegn, som kun blev baaret af Høvdinge og berømte Krigere.
Oftest have disse Forsiringer dog vistnok tjent Forfængeligheden, været
Prydelse, og Tatoveringen optræder allerede af den Grund i sin største
Udvikling, hvor den virkeligt ogsaa er en kunstfærdig DecorationIfølge
Joest (l. c. p. 49, 58, 59, 125. Taf. VIII-XI) er Japan det Land, hvor
de i skønneste og kunstfærdigste Tatoveringer udføres. Jeg har i de
sidste Aar to Gange havt Leilighed til, hos Skibscapitainer, at see
meget smukke Tegninger, som jeg rigtigt diagnosticerede som udførte i
Japan., næsten kun hos Stammer, som beboe Egne, hvis Klima tillader en
næsten absolut Nøgenhed. I samme Forhold, som de Vilde vænne sig til
Beklædning, forsvinder Tatoveringen og sees væsenligst indskrænket til
de ubedækkede Legemsdele, til Ansigt og til Hænder.

Alle disse Betydninger har Tatoveringen i sine forskjellige Former
endnu bevaret hos saa mange vilde Stammer, medens den i

Europa allerede hos Grækerne og Romerne langt tilbage i Tiden var
bleven indskrænket til at mærke Forbrydere, Slaver og Fanger (Lex
Remmia) eller var bleven til et Slags Laugsmærke med et til Lauget
Hensyn havende Emblem. Dog anvendte ogsaa de første Christne som
Samfundsmærke et eget Symbol eller Monogram (X, IN, Lammet, Pisken)
eller et Kors, anbragt paa Armen, meest ved Haandleddet, og endnu ned
til vore Dage har det været Skik, at Pilgrimmene til LorettoSml.
Lombroso, l. c. I, p. 291. og til den hellige Grav i Jerusalem lode sig
saaledes mærke paa en Arm, og mellem disse Fromme have været saa
notable Personer som russiske Storfyrster og Prindsen af Wales.Sml.
Lacassagne, l. c. p. 97. Joest, l. c. p. 107. Under den Begejstring,
som i Frankrig hilste Udbruddet af den store Revolution, blev dens
Program — liberté, fraternité, égalité — indristet paa saa mangen Arm
og læstes ogsaa paa Liget af Bernadotte.I tidligere Tid bleve Hittebørn
i Hospitalerne og af Jordemødrene ofte mærkede med en Tatovering,
saafremt de ikke allerede vare mærkede før Udsættelsen. Sml.
Beaumarchais, le mariage de Figaro. Acte III, Scéne XVI
(hiéraglyphe—spatule).

Nutildags er Brugen af Tatoveringer i Europa højst indskrænket. Den er
sunken ned til næsten kun de laveste Klasser, benyttes der nu kun som
en, rigtignok tvivlsom, Prydelse eller som Monument over en nærværende,
maa saa ofte kun forbigaaende Tilbøjelighed for et andet Individ og da
meest af andet Kjøn. Hyppigst sees Tatoveringer da, og saaledes ogsaa
hos os, hos Soldater og Matroser, hos Forbrydere og hos Prostituerede.
De sees hos Individer, som tilhøre disse mere kasteagtigt udprægede
Samfund og ere saa ofte vistnok kun Frugt af Efterlignelsesdrift eller
af en af Leddiggang fremkaldt eller begunstiget øjeblikkelig
Indskydelse.

Men ogsaa i Armeerne og især i Marinerne synes Brugen af Tatovering at
aftage stærkt. Ved Undersøgelsen af 3000 gamle Soldater i
Invalidehotellet i Paris fandt HutinHutin, réch. sur les tatouages.
Bull de l'ac. de méd. XVIII. 1853. p. 348. E. Berchon, l. c. 1869. p,
32—33. 1853 dog 506 Tatoverede, og tvivler ikke paa, at adskillige
endda havde skjult deres Mærker. Men denne Skik skal i senere Aar være
bleven noget sjældnere i den franske Armee. Sikkre Meddelelser
herommangle imidlertid overalt. Endnu mere gjælder denne Aftagen af
Brugen af Tatovering den franske Marine, i hvilken man i den senere Tid
ganske har forbudt Tatovering under Tjenestetiden, belært ved mange
uheldige Erfaringer om Opstaaen af Phlegmoner, Erysipelas, Syphilis m.
m. efter saadan Operation. I den italienske Marine bar man i de sidste
Aar adopteret dette Forbud.

I sin fulrie Kraft staaer Tatoveringen derimod endnu i den Bærme af
Befolkningen, som afgiver de fleste Forbrydere; et stort Antal af disse
viser sig, som anført, altid tatoveret. Det var egenligt først
CasperCasper, üb. Tätowirungen. Vierteljschr. f. ger. u. öffentl. Med.
I. 1852. p. 274-297. (1852) og TardieuTardieu, ét. médico-lég. sur le
tatouage. Ann. d'hyg. publ. 2 S. III. 1855. p. 171—206. (1855), som
paaviste den væsenlige Nytte, som Kjendskab til saadanne individuelle
Tatoveringer paa forskjellig Maade kan yde den medico-legale
Undersøgelse. Den afsluttende Rolle, som Mangel af saadanne Mærker kom
til at spille i den berygtede Tichborne'ske Arvesag, henledede ydermere
Opmærksomheden paa dette Forhold, som yderligere er konstateret gjennem
forskjellige nyere Arbejder og særligt af Lomhroso.

Om Tatoveringerne hos de offentlige Fruentimmer vides saare Lidet og
næsten kun det, som derom findes meddelt i Parent-Duchatelet's
klassiske Bog,Parent-Duchatelet, de la prostitution dans la ville de
Faris, 3éd. I. 1857. p. 123—126. Man søger forgjæves nogen herhen
hørende Oplysning i de mange andre baade ældre og nyeste specielle
Arbeider over Prostitution og Prostitutions-Forhold, saaledes hos Rétif
de ta Brétonne (1770), Potton (1842), Jeannel {1874}. Lecour (1874),
Mireur (1875), Després (1883), Martineau (1885), B. Tarnowsky (1889) o.
fl. Ifølge Parent-Duchatelet er denne Skik næsten kun i Brug hos
Skjøger af de laveste Klasser, særligt hos de Individer, som leve af og
med Militær. Tatoveringerne findes ifølge den franske Forfatter ikke
anbragte paa de sædvanligt blottede Legemsdele, men oftest paa den
øverste Deel af Overarmene, mediant paa Brystkassen forpaa eller under
Brysterne. Tatoveringerne dannes af Bogstaver og Navne, meest
vedkommende disse Fruentimmers mandlige Elskere (med indtil 30 Navne)
eller af Figurer. Hjerter og Hjerter gjennemborede af Pile, Blomster og
Blade danne de sædvanlige banale Ornamenter; ved Navnene er hyppigt
vedføjet et »for Evigt«. Efter de vekslende Tilbøjeligheder og
skiftende kjønsligeForhold overtatoveres et Navn af og til med et
andet. Saaat sige aldrig sees nogensomhelst obscoen Figur eller
uanstændig Antydning i Tatoveringerne; der viser sig her en højst
mærkelig Modsætning til de raae Mandfolk, med hvem disse Fruentimmer
omgaaes, og som ofte bære og fremvise de meest uanstændige
Tatoveringer.Sml. Lomhroso, I. c. I. p. 299–302. Tav. XVI, XVII,
XXVIII, XXIX. Lacassagne I. c. p. 28. Derimod udhæves det curiøse
Forhold, at adskillige af disse Fruentimmer og især af de ældre, have
deres Elskerinders Navne indristede i Egnen mellem Pubes og Navlen.Dog
synes der ogsaa at kunne findes andre Tegninger paa Underlivet af
Prostituerede. Sml. Journ. des Goncourt. II. (1862-1865). 1888. p. 80.
Parent-Duchatelet udhæver, at Tatoverings-Skikken synes at tabe sig hos
disse Fruentimmer. — I Forsommeren ifjor havde jeg Lejlighed til at
konferere om disse Forhold med Dr. Passant, den mangeaarige Chef for
Visitationerne af de offentlige Fruentimmer (chef du dispensaire de
salubrité). Ogsaa han mente, at Tatoveringer nutildags forekom mindre
hyppigt hos Skjøgerne end tidligereE. Goncourt præsenterer i »la fille
Elisa» en af Bordellets Pensionærer tatoveret (éd, Charpentier. 1877.
p. 118).; iøvrigt vare Forholdene omtrent som angivne af
Parent-Duchatelet, dog mente Passant næsten kun at finde disse Mærker
paa Forarmene, næsten aldrig paa Laarene, og paa Underlivet skulde de
nu aldrig sees. Visitationen af alle disse Fruentimmer er imidlertid
fordeelt paa saa mange Læger og ofte ret overfladisk; jeg er derfor
ikke ganske sikker paa Rigtigheden af disse senere Angivelser.Ogsaa
Lacassagne (I. c. p. 102) synes at have seet Tatoveringer paa
Underlivet.

Hos vore offentlige Fruentimmer svnes Tatovering tidligere ikke at have
været i nogen udstrakt Brug, men paalidelig Underretning herom mangler
ganske. Jeg mindes tydeligt for 30–35 Aar siden at have seet Navne
anbragte paa Armene af enkelte af disse Fruentimmer; men kun to af de
(henimod 40} ældste, for Øjeblikket her i 20–30 Aar praktiserende
Skjøger bære saadanne Mærker, henholdsviis i 15 og i 13 Aar. Denne Skik
synes næsten at have været ifærd med at uddøe. I de senere Aar har en
yngre Mand med Talent for Tegning og for sin specielle Kunst, en
forhenværende Sømand Fr., som søger meget paa Steder, hvor offentlige
Fruentimmer holde til, udbyttet disses Efterabelseslyst og Letsindighed
oghar atter bragt Tatoveringen paa Mode, og det i den Grad, at der, som
anført, imellem de 804 Individer, som i de sidste 5 Aar have
praktiseret som Skjøger, findes 80 tatoverede, og hos de 49 af samme er
Operationen foretagen af ham. De øvrige Individer ere for største Delen
tatoverede af »Veninder» i Tvangshuset eller i vore usle
Politiarrester, under Paavirkning af Ørkesløsheden og Minderne om
erotiske Forbindelser; enkelte ere ogsaa mærkede af deres private
Elsker (Souteneur).

Tatoveringen optræder ofte, hos de 34 (af 80), kun som Bogstaver og
Bogstavpar, hos ikke faa, hos de 10, som Navne, oftest da tillige
sammen med Bogstaver. Hos mange, hos de 22, saaes Bogstavpar og Figurer
og hos 11 Navne og Figurer; kun hos tre Individer forekom Figurer
alene. Flertallet af alle disse Arter af Tatoveringer, saaledes ogsaa
de 45 af Figurerne, vare udførte i Rødt og Sort; Mindretallet, og
derimellem 22 Figurer, i Sort alene; kun sjældent (2) vare de i Rødt og
Blaat (1) eller i Rødt alene (1).

Hos 73 (af de 80) Individer vare nærværende eller tidligere mandlige
Kjærester foreløbigt forevigede ved de med to eller tre Bogstaver
(Forbogstav til For- og Efternavn) eller ved Fornavn alene (Fig. 4. 11)
mere discret antydede (Fig. 5, 6, 7, 9, 13, 17, 18} eller fuldt udførte
Navne (Fig. 8). De 23 af disse Fruentimmer havde desuden vedføjet deres
eget Navn (Fig. 11), ogsaa enten kun antydet eller fuldt ud; sjeldnere
(5) fandtes Datum og et Aarstal tilføjet. Hos de 26 forekom Navnet paa
to, hos tre paa 3, hos fire paa 4 og hos eet henholdsviis paa 5 og 6
Kjærester. Hos 5 fandtes Minde-Mærker efter tidligere Inclination
fortrængte og overtatoverede med Navnet paa en ny Elsker eller (!)
dækkede med et Gravkors. To Individer bare kun deres Elskerindes Navn,
to baade et saadant, deres eget og en Elskers; eet havde sit eget under
Elskerindens Navn. Hos fire Individer fandtes kun eget Navn. Hos eet
forekom sammen med andre Initialer det til en Broders Navn, hos et
andet det til et Barns. Navn paa Moder eller Fader syntes aldrig at
forekomme.

Meget ofte, som anført hos 35 Individer, optraadte Tatoveringen som en
eller flere, mindre eller større Figurer eller Billeder, næsten altid i
Selskab med Bogstaver eller Navne. Der viser sig ikke nogen rig
Variation i disse, ialt 70, Figurer og en uendeligt langt ringere
Variation end den, der sees hos Mandfolk. De samme Mønstre gjentage sig
altfor ofte. Og naturligt nok er det saa hyppigt de samme naivt
symbolske Figurer, som ogsaa ere i Brug i

FrankrigSml. Laoassaghe, I. c. Fig. 15, 35, 36 (Calquer). og i
ItalienSml. Lombroso, I. c. p. 287—323. Tav. XVI. Fig. 2, XVIII. Fig.
1, 2 p. p.. Hyppigst, hos 15 Individer, saaes to fra en Art Knude i
modsat Retning udgaaende Blade (Fig. 1, 3, 11, 17); dernæst, hos 7
Individer, en Rose med Blade (Fig. 12); derefter, hos 6 Individer, et
Hjerte (Fig. 3, 11, 14), ofte med to hinanden tvært over dette
trykkende Hænder (Fig. 3, 11) eller med to Bogstaver i Hjertets
Centrum; eller, hos 4, et af en Piil gennemboret Hjerte (Fig. 4, 13).
Hos 5 Individer saaes Brystbilledet af en ung Mand (Fig. 2); hos 4 et
Par sammenknyttede Hænder, som hos 5 andre deelviis dækkede tværs over
et Hjerte (Fig. 3, 11). Hos 6 Individer saaes et Anker, omslynget af et
Toug (Fig. 16), og hos 3 det banale Emblem for Tro og Haab og
Kjærlighed (Fig. 14). Hos 3 Individer fandtes et Slags Tværbaand (Fig.
6), hos to en Green med Blade og hos 2 et enkelt Blad; hos 8 andre
henholdsviis et Armbaand, et Gravkors, en Krands, en Kringle, en Ring,
en Stjerne (Fig. 15), et stort Skib for fulde Seil (Fig. 10) og en
patriotisk Flagdecoration med Kanoner (Fig. 1). – Hos 9 af disse
Individer fandtes to, hos 2 fire og hos eet 5 saadanne Tegninger, og,
som anført, hos de allerfleste i Forbindelse med flere eller færre
Bogstaver eller Navne; 2 individer havde saaledas 9, eet 11 og eet 15
Tatoveringer paa deres Legeme.

Alle disse Tatoveringer havde sædvanligviis deres Sæde paa
Overlommerne, ulige sjeldnere paa Underlemmerne (Laarene) og paa
Brystet; paa andre Legemsdele saaes de aldrig, paa; Underlivet altsaa
heller aldrig. Deres hyppigste Sæde var Indsiden af venstre Forarm. 25
Individer bare Tatoveringer der; lidt mindre hyppigt, hos 21 Individer,
saaes de paa Indsiden af højre Forarm, og de 21 havde Tatoveringer paa
begge Forarmes Indside. De forefandtes fremdeles hos 8 Individer paa
Udsiden af venstre og hos 2 af højre Forarm, hos 4 paa Forsiden af den
venstre og hos 4 af den højre Forarm. Paa Forarmene forekom
Tatoveringerne altsaa hyppigst, særligt paa den venstre. Paa Udsiden af
højre Overarm viste 6 Individer disse Indristninger, og hos eet fandtes
en saadan paa Forsiden; hos 4 forekom Tatovering paa Udsiden af venstre
Overarm og hos eet højt oppe paa Udsiden af venstre Skulderledsegn. Paa
Rygsiden af højre Haandled saaes Tatoveringer hos 4 Individer, og hos
eet forekom lignende paa begge Haandled. Paa venstreMellembaand,
svarende til Mellemrummet mellom Tommel- og Pegefinger, saaes
Tatoveringer hos 9, hos 4 paa tilsvarende Sted paa høire Haand; hos
henholdsviis eet Individ forekom saadan paa Mellemhandsegnen af høire
eller venstre Tommel. Hos 3 Individer saaes en Ring ristet henholdsvis
paa venstre Tommel-, Pege- eller Mellem-finger. Tre Individer havde
Figurer over venstre, eet over høire og tre over begge Knæer. Kun hos
eet Individ saaes en Tegning i Egnen af Manubrium sterni, hos et andet
sammesteds en Elskers Navu, og hos et tredie en Tegning længere nede,
mellem Brysterne.

Tatoveringerne stemme, saaledes som de vise sig hos de Kjøbenhavnske
Skjøger, altsaa næsten ganske med de Forhold, hvorunder den optræder
hos de Pariser offentlige Fruentimmer: denne Kaste viser jo næsten
ovoralt de samme Trask. Her som i Paris er det i Reglen kun de unge og
de til de laveste Klasselag hørende Individer, som lade sig saaledes
mærke; men aldrig her saalidt som der forekommer der obscoene Figurer
eller Antydninger til uanstændige Tatoveringer. Her som hist antyde
Navne og Figurer alleroftest Kjærlighedsforhold og oftest til mandlige
Individer. Tatoveringerne forekomme væsenligt paa de samme Steder og
ere af de samme Farver, og her som i Paris søger man ofte at dække
Minder om tidligere Tilbøjeligheder med friske Præg. Eiendommelig for
Paris er eller var kun den Lokalisation, som Fruentimmerne der
undertiden forbeholdt deres (kvindelige) Catamiter; noget Lignende er
neppe seet her.Ifølge Parent-Duchatelet (l. c. I. 1857. p. 159-169)
vare henimod ^1/[4] af de offentlige Fruentimmere i Paris Tribader,
hvad vel baade for Paris og for Kjøbenhavns Vedkommende ikke er altfor
højt anslaaet (sml. R. Bergh, Vestre Hosp. i 1888. p. 13).

Naar fraregnes Brugen af Hammer, adskiller den Maade, paa hvilken
Tatoveringerne udføres hos os (og i Europa i det Hele), sig ikke
væsenligt fra den, som anvendes hos de vilde Folkeslag.
Tatoverings-Instrumentet dannes af nogle faa, (meest 5—6) Naale, som
omvundne med Traad indtil omtrent 2—5 mm. fra Spidsen og stillede ved
Siden af hverandre i en Linie, forsynes med en fælleds Omvikling og
befæstes til et Skaft; Naalespidserne staae enten i Jævnhøjde eller i
en Skraaning.Sml. Joest, l. c, p. 72. Fig. a—c. For at sikkre en
nøjagtig Udførelse af Tatoveringen anbringer Operateuren med Tusk
oftest et

Udkast eller en Fortegning til den paa Stedet eller overfører en
Calquering paa Huden. Naalespidserne dyppes saa i en vandig Opløsning
eller Opslemming af forskjellige Farver, sædvanligviis chinesisk Tusk
og Cinnober; i Straffeanstalterne henvttes Blæk eller Farvningsstoffer,
som lade sig skrabe af forskjellige Brugsgjenstande. Stikkene anbringes
nu i Huden, tæt ved hverandre, meest skraat, undertiden ogsaa lodret,
oftest med Naalerækken parallel med Retilningen af Contourerne af de
Tegninger, som skulle fremstillesBetalingen, som ydes for disse
Tatoveringer, er ret ringe. For en Seance, som kan omfatte baade Navn
og een eller et Par Figurer, betales sædvanligviis 25 Øre til 1^1/[2]
Kr., og undertiden erlægges Salairet som Naturalpræstation (Øl m. M.).
Omtrent saaledes er Forholdet ogsaa i Frankrig, hvor Betalingen oftest
er 50 (Centim. til 2—3 Fr.. naar ikke andre Ydelser træde istedenfor
Betaling. Sml. Berchon, l. c. p. 63 Note..

Smerterne ved de Tatoveringer, om hvilke der her er Tale, ere
sædvanligviis kun ringe. Operationen medfører i de første Dage nogen
Rødme og Svulst, Tegningen sees bedækket med lidt indtørret Blod og
Farvestof og er saaledes utydelig; først efter nogle Dage træder den
tydeligt frem; men er da, paa Grund af resterende Svulst, bredere, end
den senere viser sig. Derefter henstaae disse Tatoveringer i Reglen
uforandrede et endog langt Liv igjennem, kun med Aarene oftest noget
afblegede, de sorte blive oftest mere blaalige, de røde mere violette,
tildeels fordi det i Huden indførte Pigment og da særligt det røde
efterhaanden absorberes8ml. Filomusi e Rezzonico, sul trasporto alle
glandole linfat. della materia color. dei tatuaggi. Giorn. intern. d.
sc. med. 1888, 12. (Arch. f. Derm. u. Syph. XXI. 1889. p. 760). forat
afsættes i de til Tatoverings-Egnen svarende Lympheglandler (H. Meekel
Follin, Virchow); de sorte Tegninger ere altsaa de holdbareste.

Spørgsmaalet om Varigheden af disse Tatoveringer har ofte, især
retsligt været fremme. Det var egenligt først RayerRayer, tr. théor. ei
prat. des mal. vénér. II. 1827, p. 391—392., som paaviste, at en
vellykket Tatovering paa Grund af Afsætningen af Farvestoffet i
Læderhuden var saa at sige uudslettelig. 1 Anledning af den i sin Tid
saa megen Opsigt vækkende Schall'ske Retssag og den, som det syntes,
derunder constaterede Forsvinden af Tatoveringer foretog CasperCasper,
üb. Tätowirungen. Vjschr. f. ger. u. öff. Medicin. I. 1852. p. (274—
297) 288-290. en Række Undersøgelser af gamle Soldater i
Berliner-Invalidehuset; hos 3 af 36 vare Tatoveringerne afblegede, hos
2 deelviis og hos 4 fuldstændigt forsvundne, medens de hos mange endnu
stode særdeles udprægede endog efter 40 Aar. Senere harHutin leveret en
OversigtHutin, rech. sur les tatonages. Bull. de l'ac. de méd. XVIII.
1853. p. 348. Hutin, recherches sur les tatouages. Paris. 1853. p,
15—25. over Resultatet af Undersøgelsen af 506 tatoverede Veteraner i
Invalidehotellet i Paris; kun hos 47 vare disse Mærker forsvundne i
Løbet af 28—60 Aar. Kort derefter paaviste TardieuTardieu, ét.
médico-légale sur le tatouage. Ann. d'hyg. publ. 2 S. III. 1855. p.
171—206. ydermere den store Holdbarhed af disse Tatoveringer. Vore to
ovennævnte, 15 og 13 Aar gamle Tatoveringer stode endnu saa friske, som
om de nyligt vare udførte. Men Tatoveringer kunne altsaa dog undertiden
i Aarenes Løb forsvinde, særligt sker det selvfølgeligt, naar de ere
udførte altfor overfladisk.

Hyppigt og af meget forskjellige Grunde ønske tatoverede Individer at
befries for de Mærker, hvormed de af Efterabelsesdrift og tanketomt
Letsind eller af en øieblikkelig Caprice ere blevne belemrede. Det har
altid været saaledes. Allerede de græske og romerske Skribenter og
senere de arabiske Læger have meddelt en Række herhen hørende og efter
Sigende tjenlige Midler og Recepter. Af virkeligt virksom Betydning for
saadant Formaal ere dog kun Vesicantia og Escharotica, og selv disse
ere saa ofte ikke istand til fuldstændigt at tilintetgjøre disse
Mærker. Det Samme gjælder tie ret hyppigt anvendte Ny-Tatoveringer,
Overtatoveringer. gjennem hvilke man dog oftest ved nøiere Tilsyn kan
læse de oprindelige Mærker. Ifølge Variot G. Variot, nouveau procédé de
destruction des tatonages. Compt. rendus de la soc. de biol. Juillet
1888 (Ann. de dermat. et de syphilige. 2 S, X. 1889. p. 848). skal man
kunne bringe Tatoveringer til Forsvinden ved en Overheldniug af dem med
en concentreret Tannin-Opløsning med paafølgende tæt adaeqvat
Tatovering samt straks følgende Anvendelse af en Helvedstensstift,
hvorved der i Hudens Overflade dannes garvesuurt Sølvilte; efter 2
Maaneder skulde Tatoveringerne være forsvundne. Underligt nok har der
ned til vore Dage, ogsaa hos os og særligt hos de offentlige
Fruentimmer, bevaret sig den Overtro, at Vadskninger med og
Ny-Tatovering med Kvindemælk skal kunne borttage disse Indretninger.

Intet af de ovennævnte 80 Individer synes at have havt nogetsomhelst
væsenligt Besvær eller Ulempe af Anbringelsen af de ialt 252 Navne og
Figurer, hvormed de ere blevne udstyrede. Men det er bekjendt nok, at
Tatoveringen kan medføre meget betydelige, farefulde og selv dræbende
OomplicationerBerchon, l. c. p. 105-(130)149., Phlegmoner.
Gangræner,Lymphangiter, Blødninger, Erysipelas o. s. v. Syphilis er
desforuden temmelig hyppigt overført ad denne VeiSml.
Litteraturfortegnelsen til: Pospelow, üb. extragenitale Syphilisinfect.
Arch. f. Dermat. u. Syph. XXI. 1889. p. 235—256., ligesom Lupus
saavelsom local og generel Tuberculose er seet udviklet efter
Tatovering, naar Operateuren har været PhthisikerJadassohn, üb.
inoculationslupus. Virchow, Arch. CXXI. 1890, p. 223–225. O. Liebreich,
die Möglichkeit d. Tuberkuloseinfect. durch Tättowirung. Therap.
Monatsh. V. Sonderheft. 1891. p. 89—90. Det af Tournier refererede
(noget tvivlsomme) Tilfælde af »tuberculose de la peau inoculée par
tatouage» (Mém. et Comptes rendus de la soc. des sc. méd. de Lyon.
XXIX. 1889. p. 81) angaaer en phthisisk Patient, til hvis Tatovering
der anvendtes Tusk, udrørt i hans egen Mundvaedske.. Det er derfor
berettiget, at man baade i den franske og i den italienske Marine i de
senere Aar har forsøgt at hæmme denne Uskik, mod hvilken der nu ogsaa
synes at skulle skrides ind i den østerrigske HærSml. Töply, die vener.
Krankh. in den Armeen. Arch. f. Dermat. a. Syph. XXII, 6. 1890. p.
850., ligesom den japanske Regjering skal have nedlagt visse
Indsknenkninger og Forbud mod den i dens nye StraffelovSml. Ymer. VI,
1886. 1887. p. XVIII..

Medens Tatoveringer altsaa saaes endog ret hyppigt hos de offentlige
Fruentimmer, forekomme de derimod hos andre Kvinder kun sjeldent og
endog næsten kun hos dem. der høre til den hemnelige Prostitution, fra
hvilken den offentlige for en saa stor Deel rekruteres. Men selv hos
dem sees disse Mærker kun sjeldent; i Reglen er det først efter at være
indskrevne som Skjøger, at disse Fruentimmer lade sig tatovere. Af de
1502 forskellige, næsten altid unge eller endog ganske unge Kvinder,
som fra 1886—1890 (inclusive) ere behandlede paa Vestre Hospitals anden
Afdeling (den for den hemmelige Prostitution reserverede), have kun de
31 viist Tatoveringer, og af samme vare de 15 ganske unge, særligt
depraverede Piger, som færdedes meget paa Beværtninger af laveste Art.
Disse sidste vare alle tatoverede af den oven omtalte Kunstner (Fr.);
de andre vare fordetmeste mærkede af Veninder, meest i Arresterne,
ganske enkelte af en Kjæreste. Tatoverings-Forholdene stemmede iøvrigt
ogsaa væsenligt med dem hos de offentlige Fruentimmer. Alleroftest
fandtes Mærkerne paa Forarmene, hos 13 paa høire, hos 12 paa venstre og
hos 3 paa bægge; hos 3 saaes de paa venstre Overarm, hos eet paa
Radialranden af venstre Mellemhaand og hosto i Egnen af Mellemrummet
imellem første og anden Mellemhaandsknogle. Tatoveringerne dannedes
ogsaa her alleroftest af Bogstaver eller Navne, men særligt ofte
forekom Fruentimmernes eget Navn. Hos de 12 fandtes kun eget Navn eller
Initialer til samme, hos 11 een og hos 1 to Kjæresters Navne, hos 4
eget og Kjærestens; hos 2 eget, en Kjærestes og en Venindes Navn, hos
tre dertil endnu en ny Venindes; hos eet Individ saaes kun en Broders
Navn. Figurer forekom sjeldnere; hos to et Par sammenfføiede Hænder,
hos tre et Hjerte; henholdsviis hos eet en Rose, en Green eller to
divergerende Grene, og hos to et Anker. Navne og Figurer vare hos de 16
alene udførte i Sort, hos de 15 i Rødt og Sort. Hos intet af disse
Fruentimmer forekom mange Navne og Figurer, og til Overtatovering var
endnu intet af dem naaet. Disse 31 Individer havde ialt kun 62
Tatoveringer.

Tatoveringer antyde hos Fruentimmer næsten altid psychisk Degeneration,
ligesom tatoverede Fruentimmer undertiden ogsaa vise physiske
Degenerationsfænomener, og disse Tatoveringer høre derfor ind under den
sociale Pathologis store Omraade.

 Tavleforklaring.

Figurerne ere et Udvalg af Forfatterens farvetroe Calquer over
Tatoveringer:

Fig. 1.

Fra høire Overarm.

2.

Fra venstre Overarm (med Fig, 8).

3.

Fra høire Forarm (med Fig. 1).

4.

Fra hoire Forarm (med Fig. 7).

5.

Fra hoire Forarm.

6.

Fra venstre Forarm (med Fig. 9).

7.

Fra venstre Forarm.

8.

Fra venstre Haand.

9.

Fra venstre Tommel-Mellemhaand.

10.

Fra Udsiden af høire Overarm.

11.

Fra høire Forarm (med Fig. 12, 13).

12.

Fra Egnen af Manubrium sterni.

13.

Fra venstre Forarm.

14.

Fra høire Forarm (med Fig. 15, 16).

15.

Fra venstre Forarm.

16.

Fra høire Tommelfinger.

17.

Fra venstre Forarm (med Fig. 18).

18.

Fra høire Forarm.

*

                             Tavleforklaring

